คำสั่งกรมพัฒนาธุรกิจการค้าคำสั่งกรมพัฒนาธุรกิจการค้าที่๒๙/๒๕๕๐เรื่องการจัดตั้งสำนักงานบริการจดทะเบียนธุรกิจ สาขาย่อยหอการค้าไทยและมอบหมายการปฏิบัติงาน ตามที่กรมพัฒนาธุรกิจการค้าตกลงให้ความร่วมมือกับหอการค้าไทยเพื่อดำเนินการจัดตั้งสำนักงานบริการจดทะเบียนธุรกิจณ หอการค้าไทยเพื่ออำนวยความสะดวกแก่ผู้ประกอบการและประชาชนที่มาติดต่ออย่างทั่วถึง นั้นอาศัยอำนาจตามความในมาตรา ๓๒ วรรค ๒แห่งพระราชบัญญัติบริหารราชการแผ่นดิน พ.ศ. ๒๕๓๔ มาตรา ๔๓ และมาตรา ๔๖แห่งพระราชบัญญัติระเบียบข้าราชการพลเรือน และข้อ ๘ แห่งระเบียบว่าด้วยการลาของข้าราชการพ.ศ. ๒๕๓๕ อธิบดีกรมพัฒนาธุรกิจการค้าจึงมีคำสั่งดังต่อไปนี้๑. ให้จัดตั้งสำนักงานบริการจดทะเบียนธุรกิจสาขาย่อยหอการค้าไทย ตั้งอยู่ชั้น ๑ อาคารจรูญ สีบุญเรือง หอการค้าไทย ถนนราชบพิตรเขตพระนคร กรุงเทพมหานคร๒. ให้สำนักงานตาม๑. มีหน้าที่และความรับผิดชอบ ดังนี้๒.๑ งานจดทะเบียนธุรกิจ(๑) รับจดทะเบียนพาณิชย์ตามพระราชบัญญัติทะเบียนพาณิชย์ พ.ศ. ๒๔๙๙ เฉพาะพาณิชยกิจตามประเภทที่รัฐมนตรีประกาศกำหนดของผู้ประกอบพาณิชยกิจที่มีสำนักงานแห่งใหญ่ตั้งอยู่ในกรุงเทพมหานคร(๒) รับจดทะเบียนห้างหุ้นส่วนและบริษัทจำกัดตามประมวลกฎหมายแพ่งและพาณิชย์ที่มีสำนักงานแห่งใหญ่ตั้งอยู่ในกรุงเทพมหานครยกเว้นบริษัทจำกัด ที่มีวัตถุประสงค์ประกอบกิจการซึ่งมีกฎหมายพิเศษควบคุมเฉพาะได้แก่ กิจการธนาคาร เงินทุนหลักทรัพย์เครดิตฟองซิเอร์ ประกันภัย คลังสินค้าและบรรษัทที่จัดตั้งโดยกฎหมายพิเศษ๒.๒ งานบริการข้อมูลธุรกิจ(๑)ออกหนังสือรับรองรายการจดทะเบียนและรับรองเอกสารทางทะเบียนงบการเงินและสำเนาบัญชีรายชื่อผู้ถือหุ้นของห้างหุ้นส่วนและบริษัทจำกัดตามประมวลกฎหมายแพ่งและพาณิชย์ บริษัทมหาชนจำกัด ตามพระราชบัญญัติบริษัทมหาชนจำกัดพ.ศ. ๒๕๓๕(๒) ให้บริการตรวจค้นเอกสารทางทะเบียน งบการเงินและบัญชีรายชื่อผู้ถือหุ้นของห้างหุ้นส่วนและบริษัทจำกัดตามประมวลกฎหมายแพ่งและพาณิชย์ บริษัทมหาชนจำกัดตามพระราชบัญญัติบริษัทมหาชนจำกัดพ.ศ. ๒๕๓๕๒.๓ งานด้านอื่นๆ(๑) รับคำขอตรวจและจองชื่อนิติบุคคลเพื่อส่งให้ฝ่ายจองชื่อนิติบุคคลส่วนบริการจดทะเบียนทางอินเทอร์เน็ตสำนักทะเบียนธุรกิจ ดำเนินการตรวจสอบและแจ้งผล(๒) รับสำเนาบัญชีรายชื่อผู้ถือหุ้นและรวบรวมส่งมอบให้ส่วนจัดเก็บเอกสารทะเบียนธุรกิจ สำนักบริการข้อมูลธุรกิจจัดเก็บต่อไป(๓) รับค่าธรรมเนียมตามที่กฎหมายกำหนด(๔) คำขอจดทะเบียนที่ได้รับจดทะเบียนในแต่ละวันให้รวบรวมส่งมอบให้สำนักบริการข้อมูลธุรกิจเพื่อจัดทำแฟ้มทะเบียนในกรณีที่เป็นคำขอจดทะเบียนตั้งใหม่ส่วนคำขอจดทะเบียนแก้ไขเพิ่มเติมเลิกและเสร็จการชำระบัญชีให้คัดแยกเพื่อส่งต่อให้หน่วยงานจัดเก็บแฟ้มนำเข้าแฟ้มทะเบียนต่อไป๓. อัตรากำลังมอบหมายให้ข้าราชการและลูกจ้างปฏิบัติหน้าที่ดังต่อไปนี้(๑) นายชาตรี สุรวิริยาการ นักวิชาการพาณิชย์ ๗วปฏิบัติหน้าที่หัวหน้าสำนักงาน โดยมีหน้าที่และความรับผิดชอบ ดังนี้- เป็นนายทะเบียนหุ้นส่วนบริษัท บริษัทมหาชนจำกัดนายทะเบียนพาณิชย์และสารวัตรบัญชี เพื่อปฏิบัติหน้าที่ตามที่ได้รับมอบหมาย ตามข้อ๒-กำกับดูแลและตรวจสอบรายงานการรับเงินรายได้ค่าธรรมเนียมตามกฎหมายและรายได้อื่นๆประจำวัน-กำกับดูแลการปฏิบัติงานของข้าราชการและลูกจ้างในสำนักงานและมีอำนาจพิจารณาหรืออนุญาตการลา ตามระเบียบว่าด้วยการลา- ปฏิบัติงานอื่นตามที่ได้รับมอบหมาย(๒) นายทรงพล ชาญศิริไพบูลย์ (ลูกจ้างเหมาจ่าย)โดยมีหน้าที่และความรับผิดชอบดังนี้- รับคำขอจดทะเบียน-จัดทำหนังสือรับรองและสำเนาเอกสารเพื่อเสนอนายทะเบียนลงนาม- ให้บริการตรวจค้นเอกสาร- ปฏิบัติงานอื่นตามที่ได้รับมอบหมาย๔. ในกรณีมีเหตุผลความจำเป็นต้องเพิ่มหรือสับเปลี่ยนเจ้าหน้าที่ปฏิบัติงานให้สำนักทะเบียนธุรกิจและสำนักบริการข้อมูลธุรกิจหารือร่วมกันเพื่อเสนอกรมพิจารณาให้ความเห็นชอบก่อนดำเนินการต่อไปทั้งนี้ ตั้งแต่วันที่ ๒ พฤษภาคม ๒๕๕๐ เป็นต้นไป[๑]สั่งณ วันที่ ๓๐ เมษายน พ.ศ. ๒๕๕๐คณิสสรนาวานุเคราะห์อธิบดีกรมพัฒนาธุรกิจการค้าปริยานุช/ผู้จัดทำ๒๐กันยายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๑๐ ง/หน้า ๔๖/๖ กันยายน ๒๕๕๐